La buixaruala ye un arbusto pomputo, d'una altaria regular que va de 15 a 30 cm. Esparde las suyas brancas, tenditas per tierra u pinchaderas, que plegan ta 1 u 2 m de largaria, de crosta de color royisca y fácil de desprender-sen. D'ellas, en rechitan rametas con as fuellas amuntonatas a un extremo, de color verda escura y lustrosas. Lo follamen ye simple, alterno y ovovato. Las flors son blanquinyosas u rosacias, en forma de copa, y de primavera s'acarrazan. Lo lulo, a bell puesto dito manzaneta, ye carnoso, d'una color roya prou viva quan ye veroso, y con a carne de color blanca u sora, minchable, pero de sabor xasca y poco sucosa.